पहले मुआवजा दो तब करने देंगे फोरलेन का निर्माण
कुल्लूके ढालपुर स्थित जिला परिषद भवन में फोरलेन प्रभावितों द्वारा एक बैठक का आयोजन किया गया। इसकी अध्यक्षता फोरलेन संघर्ष समिति अध्यक्ष ब्रिगेडियर खुशहाल सिंह ने की। इसमें साफ किया गया कि जब तक प्रभावितों को उनके अधिकार मुआवजा नहीं दिया जाता है। तब तक वे अपनी जमीनों पर काम शुरू नहीं होने देंगे।
ब्रिगेडियर खुशहाल सिंह ने कहा कि दो सालों से नेशनल हाइवे अथॉरिटी के भू अधिग्रहण से प्रभावित नागचला से मनाली तक के किसानों, बागवानों, मजदूरों भूमि पर निर्भर गरीब जनता का फोरलेन निर्माण के लिए भू-अधिग्रहण की प्रक्रिया में मनमाना रवैया अपनाया जा रहा है। इसके चलते प्रभावित सरकार नैशनल हाइवे अथॉरिटी के विरुद्ध लगातार मोर्चा खोले हुए हैं। कुल्लू से जटेहड़ तक के लोगों को भी अवार्ड देकर जमीनें मकान खाली करने के नोटिस थमा, जनता को जबरन रौंदने की तैयारी है। ठेकेदारों की दाबेदारी में लगा प्रशासन जबरन पुलिसिया डंडे के जोर पर प्रभावितों को उनकी जमीनों घरों से खदेड़ेने को तैयारी में लगा है।
समिति अध्यक्ष ब्रिगेडियर खुशाल, महासचिव ब्रजेश, कोषाध्यक्ष मंगत राम, कुल्लू खंड अध्यक्ष विनोद महंत, मनाली खंड अध्यक्ष एडवोकेट मोहिन्द्र, युवा विंग अध्यक्ष धर्मेंन्द्र, वरिष्ठ सलाहकार दिनेश सेन ने कहा कि सरकार ने भू-अधिग्रहण कानून 2013 के संवैधानिक प्रावधान, सेक्शन 26 के अनुसार भू-अधिग्रहण की नोटिफिकेशन के बाद संबंधित कलैक्टर द्वारा भूमि की मार्केट वैल्यू का निर्धारण वर्तमान बाजार भाव पर अमल नहीं किया है। कुल्लू में सारे अवार्ड सर्किल रेट के आधार पर ही किए हैं और फैक्टर एक लगाया है। भू अधिग्रहण ये बगला, विन्द्रावनी, थलौट, औट, टकोली, नगवाईं, झीड़ी, जिया, रामशिला, बाशिंग, रायसन जैसे गांव पूरी तरह से प्रभावित होंगे। अब यह सरकार नेशनल हाइवे अथॉरिटी को तय करना है कि वे कानूनों का पालन कर टकराव से बचें या कानूनों की अवहेलना कर स्थिति को विस्फोटक बनाएंं।
कुल्लू : फोरलेन संघर्ष समिति के लोग बैठक के दौरान सामूहिक रूप में।
hin_Deva hin_Deva hin_Deva hin_Deva bho_Deva